CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT D'AJUDES PER A LA REALITZACIÓ DE PROJECTES D'INVESTIGACIÓ EMERGENTS 2008 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/822)
  + [Valencià](/va/acuerdo/822)






Selector de idioma

Leer

* [Español](/es/acuerdo/822)
* [Valencià](/va/acuerdo/822)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT D'AJUDES PER A LA REALITZACIÓ DE PROJECTES D'INVESTIGACIÓ EMERGENTS 2008[Butlletí Oficial Universitat d'Alacant](/ca/Publicacion)
=======================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT D'AJUDES PER A LA REALITZACIÓ DE PROJECTES D'INVESTIGACIÓ EMERGENTS 2008

Data d'aprovació
:   29/02/2008

Data de publicació
:   03/03/2008

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=822.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/822)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/822)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT D'AJUDES PER A LA REALITZACIÓ DE PROJECTES D'INVESTIGACIÓ EMERGENTS 2008&url=https://www.boua.ua.es/va/acuerdo/822)

**Títol:** CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT D'AJUDES PER A LA REALITZACIÓ DE PROJECTES D'INVESTIGACIÓ EMERGENTS 2008

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** divendres, 29 de febrer de 2008

CONVOCATÒRIA DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT D'AJUDES PER A LA REALITZACIÓ DE PROJECTES D'INVESTIGACIÓ EMERGENTS 2008  
    
 BASES DE LA CONVOCATÒRIA   
    
    
    
 I. OBJECTE I CONDICIONS  
    
    
 I.1. Objecte  
 La present convocatòria del Vicerectorat d'Investigació, Desenvolupament i Innovació pretén aconseguir els següents objectius:  
 1. Estimular la participació del professorat universitari en tasques d'investigació.  
 2. Facilitar al personal docent i investigador de la Universitat d'Alacant, amb menor experiència, la posada en marxa de nous projectes o línies d'investigació bàsica o aplicada.  
 3. Incentivar la incorporació d'investigadors al sistema competitiu de captació de recursos externs sotmetent estos projectes al sistema d'avaluació extern (ANEP), com a valor de referència dels mateixos.  
 4. Potenciar la consolidació dels grups d’investigació o equips emergents per mitjà de pressupost independent i criteris d'avaluació específicament dirigits a estos grups o equips, perquè puguen desenrotllar una activitat mínima durant un any. En aquest sentit, la present convocatòria distingirà entre dos tipus de grups o equips emergents: els precompetitius i els jóvens.  
    
    
 I.2. Pressupost  
 Per a aquesta convocatòria el Vicerectorat d'Investigació, Desenvolupament i Innovació té pressupostat un total de 102.000 euros.  
    
    
 I.3. Beneficiaris de l'ajudes  
 Podran ser beneficiaris d'aquestes ajudes el personal docent i investigador de la Universitat d'Alacant que reunisquen els requisits de la convocatòria.  
    
    
 I.4. Equip de treball del projecte d'investigació emergent  
 L'equip estarà format com a mínim per tres investigadors, dels quals almenys l'investigador principal i un altre membre del grup han de posseir el títol de doctor o ser diplomats que complisquen els requisits per a participar en les convocatòries del Fondo de Investigaciones Sanitarias (FIS).  
 Amb caràcter general tots els investigadors que integren l'equip que va a desenrotllar el projecte d'investigació emergent hauran de complir els següents requisits:  
 a) Ser personal docent i investigador vinculat estatutària o contractualment amb la Universitat d'Alacant   
 b) Pertànyer al mateix grup d'investigació de la Universitat d'Alacant.  
 c) No haver sigut Investigador Principal en projectes finançats per organismes internacionals o per plans nacionals o autonòmics d'I+D+i.  
 d) No pertànyer a més d'un grup d'investigació.  
 e) No pertànyer a un altre equip que es presente a aquesta mateixa convocatòria.  
 f) Una dedicació mínima de l'equip d'1 EJC (equivalent jornada completa: 40 hores setmanals).  
 En el cas dels grups o equips precompetitius:   
 a) La vinculació estatutària o contractual com a personal docent i investigador amb la Universitat d'Alacant serà posterior a l'1 de gener de 1993.   
 b) La mitjana de sexennis d'investigació del conjunt d'investigadors no podrà superar l'índex 1.  
 En el cas dels grups o equips jóvens:   
 a) La vinculació estatutària o contractual com a personal docent i investigador amb la Universitat d'Alacant serà posterior a l'1 de gener de 1998.   
 b) El nombre de sexennis del conjunt d'investigadors no pot ser superior a 2.  
    
    
 I.5. Tipus de projectes d'investigació  
 Els projectes d'investigació emergents podran ser tant d'investigació bàsica com d'investigació aplicada.  
    
    
 I.6. Execució del projecte  
 Els projectes d'investigació emergents hauran d'executar-se en el termini màxim d'un any a partir de la data indicada en la resolució de concesió d'ajudes que serà publicada en la pàgina web del Vicerectorat d’Investigació, Desenvolupament i Innovació.  
    
    
 I.7. Dotació de les ajudes  
    
 I.7.1. La dotació màxima per a cada una de les ajudes concedides als projectes emergents presentats per grups o equips precompetitius serà de 18.000 euros  
    
 I.7.2. La dotació màxima per a cada una de les ajudes concedides als projectes emergents presentats per grups o equips jóvens serà de 9.000 euros  
    
 I.7.3. Conceptes susceptibles d'ajuda  
 Les ajudes previstes en aquesta convocatòria es destinaran a cobrir els següents despeses, sempre que estiguen directament relacionats amb el projecte d'investigació emergent:  
 a) Material inventariable: despeses d'inversió en equipament científic i la resta de material inventariable necessari per al desenvolupament del projecte. No es consideraran despeses imputables, dins d'aquest apartat, mobiliari de cap tipus i material inventariable informàtic, llevat que es justifique que es tracta d'instrumental específic per al desenvolupament de la investigació que es proposa.  
 b) Despeses d'execució: material fungible i manteniment, viatges i dietes. sempre que estiguen directament relacionades amb la consecució dels objectius de la investigació proposats. Els gastos d'aquest concepte no podran sobrepassar el 50 per 100 del cost total de l'ajuda, llevat que la naturalesa de la investigació justifique l'aprovació d'un percentatge superior.  
 c) Altres despeses i material bibliogràfic: la contractació de servicis externs o l'adquisició de material bibliogràfic podrà consignar-se en aquest apartat.  
 En cap cas podrà destinar-se l'ajuda per a retribucions als membres de l'equip d'investigació o contractació de personal.  
    
    
 I.8. Obligacions del beneficiari   
 L'investigador responsable del projecte que obtinga l'ajuda es compromet a:   
 a) Fer constar en les publicacions derivades del projecte l'ajuda rebuda.  
 b) Remetre al Vicerectorat d'Investigació, Desenvolupament i Innovació en un termini màxim de 3 mesos des de la finalització del Projecte, l'informe final (segons model publicat en la pàgina web del Vicerectorat) en el que conste una memòria amb els resultats obtinguts, còpia de les publicacions resultants (enviades o publicades) i la justificació de la utilització de l'ajuda rebuda d'acord amb el pressupost inclòs en la sol·licitud (llistats de gestió econòmica).  
 c) Participar com a investigador principal en la presentació d'un projecte d'investigació en alguna de les convocatòries externes a la Universitat d'Alacant al llarg de l'any següent a la finalització del projecte.  
    
    
 I.9. Incompliment  
    
 I.9.1 L'incompliment total o parcial dels requisits i obligacions establides en la presents bases i la resta de normes aplicables podrà donar lloc a la revocació de l'ajuda concedida parcial o totalment i l'obligació de reintegrar la quantia que s'establisca en funció dels criteris aplicables i els interessos de demora corresponents.  
    
 I.9.2. Els criteris proporcionals de graduació d'incompliments seran els que s'indiquen a continuació:  
 a) L'incompliment total i manifest dels objectius del projecte d'investigació, i la no realització de les activitats per a les que es va concedir l'ajuda serà causa de reintegrament total de l'ajuda rebuda.  
 b) L'incompliment d'alguna de les obligacions del beneficiari arreplegades en les bases d'aquesta convocatòria serà causa de reintegrament total de l'ajuda rebuda   
 c) La realització de modificacions no autoritzades en les condicions inicials de l'ajuda, suposarà la devolució de la quantitat afectada per la modificació i, si és procedent, la revocació de l'ajuda.  
    
    
    
 II. INSTRUCCIÓ, RESOLUCIÓ I PUBLICACIÓ DE LES AJUDES  
    
    
 II.1. Instrucció  
    
 II.1.1. El Vicerectorat d'Investigació, Desenvolupament i Innovació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.  
    
    
 II.2. Presentació de sol·licituds i documentació   
    
 II.2.1. Les sol·licituds d'ajudes per a la present convocatòria hauran d'omplir-se en el model oficial que establirà el Vicerectorat d'Investigació, Desenvolupament i Innovació, de conformitat amb el procediment que es descriu en aquest i següents apartats.  
    
 II.2.2. Els formularis de sol·licitud una vegada omplits i amb la firma original de l'investigador principal s'entregaran en el Registre General de la Universitat d'Alacant acompanyats de la documentació exigida en aquesta convocatòria.  
    
 II.2.3. Si la documentació aportada fóra incompleta o presentara errors subsanables, es requerirà al sol·licitant perquè, en el termini màxim de deu dies hàbils, esmene la falta o acompanye els documents necessaris, amb advertència que, si no ho fera, se'l tindrà per desistit en la seua sol·licitud.  
    
    
 II.3.- Resolució, notificació i publicació de les beques  
    
 II.3.1. El Vicerectorat d'Investigació, Desenvolupament i Innovació formularà la proposta de resolució en els terminis indicats en la present convocatòria.  
    
 II.3.2. La resolució de concessió de les ajudes es publicarà en la pàgina web del Vicerectorat d'Investigació, Desenvolupament i Innovació. Així mateix es publicarà la relació de sol·licituds denegades o desestimades, amb la indicació expressa dels motius de denegació o desestimació.  
    
    
 II.4. Recursos  
 Contra la resolució de concessió de les ajudes de la present convocatòria cap interposar recurs potestatiu de reposició en el termini d'un mes.  
    
    
    
 III. PROCEDIMENT DE SOL·LICITUD DE LES AJUDES  
    
    
 III.1. Requisits dels sol·licitants de les ajudes:  
 Els sol·licitants hauran de complir els requisits establits en el punt I.4. de la present convocatòria referida a l'equip de treball del projecte d'investigació emergent.  
    
    
 III.2. El grup d'investigació a què pertanguen els membres de l'equip haurà d'estar donat d'alta en la Universitat d'Alacant amb anterioritat a la publicació d'aquesta convocatòria en el butlletí oficial de la Universitat d'Alacant (BOUA).  
 Cap grup d'investigació de la Universitat d'Alacant podrà tindre assignada més d'una ajuda en aquesta convocatòria.  
    
    
 III.3.- Presentació de sol·licituds  
    
 III.3.1. El termini de presentació de sol·licituds començarà a comptar des de l'endemà a la publicació d'aquesta convocatòria en el butlletí oficial de la Universitat d'Alacant (BOUA) i finalitzarà el dia 11 d’abril de 2008.  
    
 III.3.2. Els membres de l'equip de treball només podran presentar i estar inclosos en una sol·licitud de projecte d'investigació emergent. La seua participació en dos o més sol·licituds invalidarà totes les presentades.  
    
 III.3.3. El formulari de sol·licitud i els models normalitzats de la documentació que ha d'adjuntar-se estaran disponibles a través de la web del Vicerectorat d'Investigació, Desenvolupament i Innovació.  
 Els documents que hauran d'adjuntar-se al formulari de sol·licitud són els següents:  
 a) Fotocòpia del DNI o passaport de tots els membres de l'equip.  
 b) Curriculum Vitae de l'investigador principal i de cada u dels membres de l'equip en format paper segons model de la Comissió Interministerial de Ciència i Tecnologia i signats per al seu posterior enviament a l'Agència Nacional d’Evaluació i Prospectiva (ANEP).  
 c) Memòria del Projecte d'investigació, on es farà constar els següents apartats:   
 - Antecedents i estat actual del tema.   
 - Objectius concrets i interés del projecte.  
 - Hipòtesi, metodologia i pla de treball.  
 - Experiència de l'equip en el tema objecte del projecte   
 - Pressupost detallat del projecte que en cap cas podrà ser superior a la dotació establida en aquesta convocatòria.  
 - Resum i descripció, si és procedent, del material inventariable sol·licitat i justificació de la seua necessitat en relació amb la investigació projectada.  
 No seran considerades les sol·licituds que no s'ajusten a la documentació sol·licitada.   
    
    
 III.4.- Avaluació i selecció dels projectes  
    
 III.4.1. El procés de selecció dels projectes es portarà a terme en concurrència competitiva en un procediment únic d'avaluació dels mèrits a la vista de la documentació aportada en les sol·licituds.  
    
 III.4.2 L'avaluació dels projectes correspondrà a l'Agència Nacional d'Avaluació i Prospectiva (ANEP).  
    
 III.4.3. L'ANEP aplicarà els criteris d'avaluació expressats en aquesta convocatòria i remetrà al Vicerectorat d'Investigació, Desenvolupament i Innovació el resultat detallat per a cada projecte sol·licitat.  
    
 III.4.4. La resolució de la concessió d'ajudes es realitzarà en el termini màxim de 30 dies lectius següents a la recepció de l'avaluació realitzada per l'ANEP per una comissió composta pel vicerector d'Investigació, Desenvolupament i Innovació, el director del Secretariat de Promoció i Desenvolupament Institucional de la Investigació, el director del Secretariat de Transferència de Tecnologia i Internacionalització de la Investigació i 2 professors amb almenys 2 sexennis d'investigació designats pel Rector a proposta del vicerector d'Investigació, Desenvolupament i Innovació. En aquest sentit, i als efectes de potenciar la qualitat investigadora dels equips o grups emergents, les majors dotacions s'assignaran als projectes que hagen obtingut les millors puntuacions segons avaluació de l'ANEP, i igualment, els projectes que hagen rebut una puntuació inferior al 50% del màxim establit en l'avaluació quedaran exclosos de rebre ajudes en aquesta convocatòria.  
    
 III.4.5. Els sol·licitants que ho requerisquen , rebran la informació detallada de les puntuacions obtingudes segons l'avaluació de l'ANEP.  
    
 III.4.6. La documentació de les sol·licituds desestimades o denegades podrà retirar-se pels interessats en el termini de tres mesos a partir de la publicació en el butlletí oficial de la Universitat d'Alacant (BOUA) de la resolució de concessió d'ajudes; passat eixe termini, aquelles sol·licituds que no s'hagen arreplegat seran destruïdes.  
    
    
 III.5.- Criteris d'avaluació  
 Per a l'avaluació dels projectes d'investigació emergents s'aplicaran els següents criteris i barem:   
 a) Interés i originalitat del projecte, 4 punts  
 b) Pla de treball, fins a 2 punts  
 c) Trajectòria científica o tècnica de l'investigador principal, fins a 1 punt.  
 d) Trajectòria científica o tècnica de l'equip de treball, fins a 2 punts.  
 e) Pressupost, fins a 1 punt.  
    
    
 III.6. Característiques del desenvolupament de l'ajuda  
    
 III.6.1. Les renúncies a l'ajuda hauran de ser comunicades pel sol·licitant en un termini màxim de quinze dies a partir de la comunicació de la concesió, en cas contrari s'entendrà que l'ajuda és acceptada.  
    
 III.6.2. Les ajudes es tramitaran una vegada finalitze el termini establit per a la renúncia, per mitjà de l'obertura d'una clau pressupostària i traspàs de la quantitat concedida al Departament o institut universitari a on estiga adscrit l'investigador principal del projecte d'investigació emergent.  
    
 III.6.3. Finalitzat el període d'execució i gasto del projecte, les quantitats que hagen pogut quedar com a romanents o sense justificació hauran de reintegrar-se al Vicerectorat d'Investigació, Desenvolupament i Innovació.  
    
 III.7. Règim d'incompatibilitats  
 La percepció d'una ajuda d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat, però no és incompatible amb les ajudes per a grups d'investigació per compliment d'objectius del Vicerectorat d'Investigació, Desenvolupament i Innovació de la Universitat d'Alacant.  
    
 Alacant, 29 de febrer de 2008  
    
 EL VICERECTOR D’INVESTIGACIÓ, DESENVOLUPAMENT I INNOVACIÓ  
    
 Manuel Palomar Sanz





[Carretera Sant Vicent del Raspeig s/n  
03029 Sant Vicent del Raspeig - Alacant  
 Tel. 86 851 1067 - Fax 67 239 8629](https://www.google.es/maps/@88.517578,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12684&trk=tyah&trkInfo=tarId%6J9171195055015%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)